VIENOŠANĀS Nr.2
pie 11.02.2025. pakalpojuma līguma Nr. AMD-25-575-lī
Rīgā
25.08.2025. Vienošanās parakstīšanas datums ir pēdējā pievienotā
droša elektroniskā paraksta un tā laika zīmoga datums

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tā […] personā, kurš rīkojas saskaņā ar Rīgas domes 2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu, Rīgas domes 2024.gada 24.janvāra nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7.punktu un Rīgas valstspilsētas pašvaldības Ārtelpas un mobilitātes departamenta direktora p.i. 2024.gada 2.decembra rīkojumu Nr.AMD-24-642-rs "Par pilnvarojumu parakstīt dokumentus", no vienas puses, un
SIA “BŪVDIZAINS”, vienotais reģistrācijas numurs 43603011124, juridiskā adrese: Kalnciema ceļš 126A, Jelgava, LV-3002, tās […] personā (turpmāk – Izpildītājs), kurš rīkojas saskaņā ar […],
abi kopā turpmāk – Puses vai katra atsevišķi arī Puse, bez maldības, viltus un spaidiem, labprātīgi vienojoties, pamatojoties uz Publisko iepirkumu likumu (turpmāk – PIL) un Rīgas valstspilsētas pašvaldības Centrālās administrācijas Iepirkumu pārvaldes veiktā iepirkuma “Dažādu labiekārtojuma projektu izstrāde un autoruzraudzība Rīgas valstspilsētas pašvaldības teritorijā”, iepirkuma identifikācijas Nr. CAIP 2023/145 (turpmāk – iepirkums) rezultātiem, 2025. gada 11. februārī noslēgtā pakalpojuma līguma Nr. AMD-25-575-lī (turpmāk – Līgums) 9.1.apakšpunktu noslēdz šādu vienošanos, (turpmāk – Vienošanos) un vienojas par sekojošo:

1. Izteikt Līguma 1.5. un 1.6. punktus sekojošā redakcijā:
“1.5. Līgums stājas spēkā pēc tā abpusējas parakstīšanas ar pēdējā pievienotā droša elektroniskā paraksta un tā laika zīmoga datumu un ir spēkā līdz brīdim, kad pabeigti būvdarbi un objekts nodots ekspluatācijā.
1.6. Līguma 1. posma izpildes termiņš ir 28 (divdesmit astoņas) nedēļas no Līguma spēkā stāšanās dienas, pie nosacījuma, ja Rīgas valstspilsētas pašvaldības budžetā tiks piešķirti Līguma izpildei nepieciešamie līdzekļi. Objektīvu iemeslu dēļ Līguma 1.posma izpildes termiņš var tikt  pagarināts līdz 3 (trim) mēnešiem par to iepriekš vienojoties ar Pasūtītāju.”
2. Izteikt Līguma 9.2. punktu sekojošā redakcijā:
“9.2. Ne vēlāk kā 20 (divdesmit) kalendāra dienas pirms Līguma 1.6. un 1.7. apakšpunktā noteiktā Līguma darbības termiņa beigām, Pusēm savstarpēji vienojoties Līguma termiņš var tikt pagarināts”.
3. Līguma pārējie noteikumi paliek negrozīti.
4. Vienošanās stājas spēkā pēc tās abpusējas parakstīšanas un ir spēkā visā Līguma darbības laikā. 
5. Vienošanās pēc tās parakstīšanas kļūst par Līguma neatņemamu sastāvdaļu.
6. Vienošanās sastādīta uz 2 (divām) lapām, parakstīta ar drošu elektronisko parakstu un satur laika zīmogu. 

